Cuneiform Tablet POAT 6 (L29 559)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šur-i-dí-ma a-na a-šùr-na-da ì-lí-a-lim ù a-šur-ta-ak-lá-ku qí-bi-ma ma-áš-qal-tí a-na um-mì-a-ni-a i-na na-ar-ma-ak-a-šur a-ša-qal 20 ma-na KÙ.BABBAR ì-lí-a-lúm li-ik-nu-kam ù 8 ma-na KÙ.BABBAR ša a-na ma-na-aḫ-tim a-na ku-zal-li ḫa-bu-lu šu-ut-ma li-ik-nu-kam a-pu-tum a-šùr-ta-ak-lá-ku lá i-ba-re ṭur₄-da-ni-šu ì-lí-a-lam₅ i-na da-áš-e ṭur₄-dam a-na a-šùr-na-da qí-bi-ma KÙ.BABBAR 20 ma-na ú ma-lá ta-kà-šu-du iš-tí a-šur-ta-ak-lá-ku šé-bi-lam a-na-kam lu a-na AN.NA lu a-na URUDU a-dí ta-lá-kà-ni lá-dí a-pu-tum a-šur-ta-ak-lá-ku lá i-ba-ri a-šu-mì AN.NA ša ta-áš-pu-ra-ni 30 ma-na AN.NA a-na qá-tí-kà a-dí-na-kum ša 10 ma-na AN.NA KÙ.BABBAR a-dí-na-kum ŠU.NÍGIN 40 ma-na a-šu-mì ša É nu-ur-ZU ša ta-áš-pu-ra-ni ú-za-kà-ma a-ša-pá-ra-kum a-pu-tum a-wa-at DINGIR.ḪI.A ú-ṣur a-dí 5-ḫa-am-ší-šu ù 6-ší-ší-šu pá-kà a-na DINGIR ta-dí-ni lá tù-pá-šé-er a-pu-tum a-na ni-ki-iš-tim ša DINGIR i-ki-šu-kà lá ta-tù-ar ta-tù-ar-ma ta-ḫa-liq a-ma-kam e ú-ša-am-ṭù-kà-ma e ta-tur₄ da-na-at DINGIR.ḪI.A lá ta-ma-ší a-na ì-lí-a-lim qí-bi-ma a-na ša qí-ip-tám ta-aq-tí-pu i-a-tí a-na ma-ga-ri-im ta-ta-na-aḫ-ma ta-aq-tí-áp i-a-am AN.NA-ki ù TÚG.ḪI-tí-a ša-ni-ú-tim ta-aq-tí-áp-ma a-ta a-šar ša-nim tal-té-qé i-na kà-ri-im tù-uk-ta-bi-da-ni